හිතා මතා කටකථා පැතිරවීම නිසා සමාජය අවුල් වියවුල් භාවයට පත්වේ. එයද ධර්මයට විරුද්ධය. එයින් ලබන ආශ්වාදය හෝ විනෝදය අයහපත පිණිස පවතී. මිනිසුන්ගේ ජීවිත පවුල් පිටින් විනාශය කරා ගෙනයන මත්ද්‍රව්‍ය, මත්වතුර භාවිතා කිරීම නිෂ්පාදනය වෙළඳාම පවා ධර්මයට පටහැනිය. ඒවායින් සිදුවන විනාශය නිමක් නැත. පවුල් අවුල් වීම, රෝගී ජනතාවක් බිහිවීම, බෙලහීන වීම, අවසිහියෙන් වැඩකිරීම ආදී කොපමණ විනාශයක් ඇතිවන්නේද? ඒ සියල්ල සිදුවන්නේ ධර්මයට පටහැණිව ක්‍රියා කිරීම නිසාය. අද අන් ජාතීන්ට වඩා ගම් නියම්ගම් බලන විට මතින් වඩාත් පිරිහෙන්නේ සිංහල බෞද්ධයා බව පෙනෙන්නට තිබේ. අන්‍ය ජාතීහු තමන්ගේ ආගම නාමයෙන් මත් නොවෙති. සිංහල බෞද්ධයාට මත්වීමට කිසිම බාධාවක් ආගමෙන් නැති ගානය. පංචශීලයේ පස්වෙනි සිල්පදය කුමක්ද කියාවත් සිංහල බෞද්ධයන් සමහරෙක් නොදන්නවා සේය. මේවා ලියන්නේ වේදනාවෙනි.
අද අනිත් ජාතීන්ට වඩා මතින් පිරිහෙන්නේ කව්ද?
සිංහල බෞද්ධයා